ജയന്തി ആഘോഷവും ശിലാസ്ഥാപനവും വാഴൂര് : ശ്രീനാരായണ ഗുരുദേവ ജയന്തി ആഘോഷം എസ്.എന്.ഡി.പി യോഗം 231ാം നമ്ബര് വാഴൂര് ഈസ്റ്റ് ശാഖയില് ഭക്തിനിര്ഭരമായ ചടങ്ങുകളോടെ നടന്നു. വിശേഷാല് പൂജകള്, സമാധിപൂജ തുടങ്ങിയ കര്മ്മങ്ങള്ക്കുശേഷം കോവിഡ് നിബന്ധനകള്ക്ക് വിധേയമായി നടന്ന യോഗത്തില് യൂണിയന് പ്രസിഡന്റ് ഗിരീഷ്കോനാട്ട്, സെക്രട്ടറി സുരേഷ് പരമേശ്വരന്,വൈസ് പ്രസിഡന്റ് പി.എം.ചന്ദ്രന്,ശാഖാ പ്രസിഡന്റ് പി.എ.അനിയന്,സെക്രട്ടറി കെ.പി.ദാസ് തുടങ്ങിയവര് പങ്കെടുത്തു. ശാഖാമന്ദിരത്തിന്റെ രണ്ടാനിലയുടെ നിര്മ്മാണോദ്ഘാടനം വിശ്വആയുര്വേദ ആശുപത്രി മാനേജിംഗ് ഡയറക്ടര് വിശ്വന് വൈദ്യര് നര്വഹിച്ചു.എസ്.എസ്.എല്.സി, പ്ലസ് ടു പരീക്ഷകളില് ഉന്നത വിജയം നേടിയ വിദ്യാര്ത്ഥികളെ ആദരിച്ചു.